Muististe põhjal on asustuskeskusi võimalik eristada neljas kihelkonnas viiest. Ambla kihelkonnas võib asustuskeskusena välja tuua Jäneda-Raudla ümbruse, kus asub  linnus, asulakoht ning kalmeid ja külakalmistuid. Teise suurema keskuse moodustab Käravete-Kukevere külade ümbrus asulakoha, kalmete, külakalmistu ja hiie ning ohvrikohtadega. Käravete-Kukevere piirkonnaga haakub ehk ka Raka ja Prümli külade ümbruskond sealsete - valdavalt keskaegsete - muistisega.